Samudera Rindu

Samudera Rindu ialah sebuah siri drama televisyen Malaysia 2016 dibintangi oleh Dynas, Azhan Rani, Eyra Hazali, Watie Sadali, Effa Nareesha, Hafeez Mikail dan Alif Hadi. Siri ini memulakan tayangan perdana di Slot Azalea TV9 dari 25 September 2016 hingga 27 Oktober 2016 menggantikan Rintihan Nek Mis.Drama Samudera Rindu (TV9) My Infotaip (23 September 2016). Dicapai pada 5 Mei 2017.Budiey (23 September 2016). Dynas Mokhtar dan Azhan Rani dalam drama bersiri Samudera Rindu Sensasi Selebriti. Dicapai pada 5 Mei 2017.

Sinopsis
Mengisahkan hubungan seorang gadis muda, Atirah (Eyra Hazali) dengan ibunya, Nadia (Dynas Mokhtar) yang menghidap penyakit kemurungan selepas kehilangan anak sulungnya. Atirah ialah seorang gadis yang cantik dan pandai serta patuh pada orang tuanya. Walaupun dia tahu keadaan ibunya, dia tetap menghormati Nadia sebagai ibunya. Kehidupan Atirah tidaklah mewah seperti rakan karibnya, Eliza. Zainal (Azhan Rani), ayahnya pula kerap tukar pekerjaan kerana keadaan isteri tercintanya, Nadia.

Atirah dilahirkan dengan harapan dapat mengurangkan kemurungan Nadia, tetapi harapan itu hanya menjadi angan-angan sahaja. Nadia tetap berada di dalam dunianya sendiri sahaja, sehinggakan lupa untuk menjaga Atirah. Bagi Zainal, Atirah adalah satu-satunya anaknya dengan isteri kesayangannya, dan sudah menjadi tanggungjawabnya untuk menjaga Atirah.

Atirah menjadi rakan baik dengan ibunya. Perangai Nadia berubah menjadi kebudak-budakan seperti Atirah. Walaupun Zainal sedih melihat keadaan Nadia, tetapi dia tetap bahagia kerana merekalah ahli keluarga yang menjadi dorongannya. Zainal tidak pernah melupakan cinta kepada isterinya mahupun mempunyai niat untuk menghantar Nadia ke hospital.

Lama kelamaan, Atirah telah berjaya menyambung pelajaran ke menara gading. Dia mula berasa penat untuk melayan karenah ibunya. Dia juga berasa malu untuk mengaku dengan kehadiran ibunya yang tidak waras itu. Apatah lagi Atirah mula berkawan dengan Eizaril, seorang pemuda yang baik hati.

Akhirnya, Nadia dihantarkan ke hospital untuk rawatan. Walaupun berat hati Zainal untuk berbuat demikian, tetapi ia adalah cara yang terbaik buat Nadia. Pada masa yang sama, Zainal juga mula rapat dengan rakan sekerjanya, Siti (Watie Sadali) yang sentiasa memberi kegembiraan yang kian lama tidak diisi.

Adakah Nadia berjaya dirawat dengan sepenuhnya? Apakah bahagia akan tiba setelah Zainal, Nadia dan Atirah hidup menderita sekian lama?

Pelakon

Pelakon utama
 Dynas Mokhtar sebagai Nadia
 Azhan Rani sebagai Zainal
 Eyra Hazali sebagai Athirah
 Watie Sadali sebagai Siti
 Effa Nareesha sebagai Aisyah
 Hafeez Mikail sebagai Norman
 Alif Hadi sebagai Ezaril

Pelakon pembantu
 Emelie Hanif sebagai Maria
 Fathimah Zahrah Ahmad sebagai Zahra
 Arield Mohd Ariffin Razak
 Ramli Long sebagai Pak Tam
 Azhar Amir sebagai Dr. Faizal
 Syafiq Nazri sebagai Dr. Ismail
 Qhuzie Johari sebagai Saodah
 Nelissa Nizam sebagai Eliza
 Mama Sheeda Ali sebagai Cik Peah
 Nor Amisah Abdullah sebagai Senah
 Zulkifli Salleh sebagai Shamsul
 Jeff Hassan sebagai Pak Ali
 Noriza Salleh sebagai Mak Leha
 Qis Sajat sebagai Puan Idah
 Mili Supina sebagai Faizah

Pelakon kanak-kanak
 Hawa Khadijah Fazli sebagai Athirah kecil
 Bella Roslita Rosli sebagai Athirah bayi

Runut bunyi
 "Melankoli" - Azlan & The Typewriter
 "Pinggiran Syurga" - Wan Imran
 "Mimpi Bahagia" - Azharina dan Hazami

Rujukan

Kategori:Drama Melayu 2016
Kategori:Rancangan TV9